CELEX: 32020D1113
Language: hu
Date: 2020-07-20 00:00:00
Title: A Tanács (EU) 2020/1113 határozata (2020. július 20.) az Európai Unió által az egyrészről Ghána, másrészről az Európai Közösség és tagállamai közötti átmeneti gazdasági partnerségi megállapodás alapján létrehozott, a gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadásával kapcsolatban képviselendő álláspontról

29.7.2020   
               
               
                  HU
               
               
                  Az Európai Unió Hivatalos Lapja
               
               
                  L 244/11
               
            
         A TANÁCS (EU) 2020/1113 HATÁROZATA
         (2020. július 20.)
         az Európai Unió által az egyrészről Ghána, másrészről az Európai Közösség és tagállamai közötti átmeneti gazdasági partnerségi megállapodás alapján létrehozott, a gazdasági partnerségi megállapodással foglalkozó bizottságban a gazdasági partnerségi megállapodással foglalkozó bizottság eljárási szabályzatának elfogadásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére és 209. cikkére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről Ghána, másrészről az Európai Közösség és tagállamai közötti átmeneti gazdasági partnerségi megállapodást (1) (a továbbiakban: a megállapodás) az Unió és tagállamai 2016. július 28-án írták alá. A megállapodást egyrészről az Unió, másrészről Ghána között 2016. december 15-től ideiglenesen alkalmazzák (2).
                  
               
                     (2)
                  
                  
                     A megállapodás 73. cikkének (3) bekezdése szerint a gazdasági partnerségi megállapodással foglalkozó bizottság felelős a megállapodás alkalmazási körébe tartozó valamennyi terület igazgatásáért és a megállapodásban említett valamennyi feladat megvalósításáért. A 73. cikk (2) bekezdése értelmében a gazdasági partnerségi megállapodással foglalkozó bizottság határoz szervezeti és működési szabályairól.
                  
               
                     (3)
                  
                  
                     A gazdasági partnerségi megállapodással foglalkozó bizottságnak 2020-ban határozatot kell elfogadnia eljárási szabályzatáról.
                  
               
                     (4)
                  
                  
                     Helyénvaló meghatározni az Unió által a gazdasági partnerségi megállapodással foglalkozó bizottságban képviselendő álláspontot, mivel a gazdasági partnerségi megállapodással foglalkozó bizottság tervezett határozata kötelező erejű szabályokat állapít meg a gazdasági partnerségi megállapodással foglalkozó bizottság működésére vonatkozóan.
                  
               
                     (5)
                  
                  
                     A gazdasági partnerségi megállapodások az egyrészről az Unió és tagállamai, másrészről az AKCS-országok közötti átfogó kapcsolatok részét képezik, mégpedig az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodás (3) (a továbbiakban: a Cotonoui partnerségi megállapodás) legutóbbi módosítás szerinti szövegében, illetve hatálybalépését követően az annak helyébe lépő megállapodásban foglaltak szerint. A Cotonoui partnerségi megállapodás 34. cikkének (1) bekezdése értelmében a felek közötti gazdasági és kereskedelmi együttműködés célja, hogy elősegítse az AKCS-országok zökkenőmentes és fokozatos integrálását a világgazdaságba, kellő tekintettel politikai választásukra és fejlesztési prioritásaikra, előmozdítva ezáltal fenntartható fejlődésüket, és hozzájárulva a szegénység felszámolásához az AKCS-országokban. Ebben az összefüggésben a gazdasági partnerségi megállapodások a Cotonoui partnerségi megállapodás 36. cikkének (2) bekezdésében említettek szerinti fejlesztési eszközöknek tekinthetők. A megállapodás ezért figyelembe veszi a felek eltérő fejlettségi szintjét, valamint Ghána sajátos gazdasági és társadalmi korlátait, továbbá azt, hogy milyen mértékben képes gazdaságát a liberalizációs folyamathoz igazítani. Ezenkívül a vegyes megállapodásnak minősülő és egy fejlesztési partnerségről szóló címet is tartalmazó megállapodás aláírásáról és ideiglenes alkalmazásáról szóló (EU) 2016/1850 határozat jogalapja egyrészt a kereskedelem, másrészt a fejlesztési együttműködés volt. Ennek e határozatban is tükröződnie kell,
                  
               ELFOGADTA EZT A HATÁROZATOT:
         
            1. cikk
            Az Unió által képviselendő álláspont a gazdasági partnerségi megállapodással foglalkozó bizottságnak a gazdasági partnerségi megállapodással foglalkozó bizottság eljárási szabályzatának elfogadásáról szóló határozattervezetén (4) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 20-án.
            
               
                  a Tanács részéről
               
               
                  az elnök
               
               J. KLOECKNE
            
         
         
            (1)  Átmeneti gazdasági partnerségi megállapodás egyrészről Ghána, másrészről az Európai Közösség és tagállamai között (HL L 287., 2016.10.21., 3. o.).
         
            (2)  A Tanács (EU) 2016/1850 határozata (2008. november 21.) az egyrészről Ghána, másrészről az Európai Közösség és tagállamai közötti átmeneti gazdasági partnerségi megállapodás aláírásáról és ideiglenes alkalmazásáról (HL L 287., 2016.10.21., 1. o.).
         
            (3)  HL L 317., 2000.12.15., 3. o.
         
         
            (4)  Lásd az ST 9240/20 dokumentumot a http://register.consilium.europa.eu oldalon.